**Ministru kabineta noteikumu projekta** **“Grozījumi Ministru kabineta 2019. gada 5. novembrī noteikumos Nr. 506 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk – 4.1.1. SAM) trešās projektu iesniegumu atlases kārtas ietvaros precizēt atbalsta intensitātes projektos plānotajām darbībām.  Tiesību akts stāsies spēkā pēc tā publicēšanas oficiālajā izdevumā “Latvijas Vēstnesis”. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Izdoti pēc Ekonomikas ministrijas iniciatīvas saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 13. punktu. |
| 1. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Par intensitāšu precizēšanu***  Ministru kabineta 2019. gada 5. novembra noteikumos Nr. 506 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 506) esošajā redakcijā paredz, ka maksimālā pieļaujamā atbalsta intensitāte ir 30 procenti no kopējām attiecināmajām izmaksām, ko daļai no MK noteikumu Nr. 506 26. punktā norādītajām darbībām plānots paaugstināt.  Konstatēts, ka 4.1.1. SAM nosacījumos, t.sk. saistošajos Ministru kabineta noteikumos piemērotais valsts atbalsta regulējums nav interpretēts korekti, t.i., Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) 38. panta būtībai.  Daļa no projektos paredzētajām un īstenotām darbībām un tām plānotajām investīcijām pēc to būtības atbilst Komisijas regulas Nr. 651/2014 38. panta 3. punkta b) apakšpunktam, kas nosaka *“/../ izmaksas saistībā ar energoefektivitātes ieguldījumiem nosaka, salīdzinot ar līdzīgu, mazāk energoefektīvu ieguldījumu, kāda īstenošana būtu ticama situācijā bez atbalsta. Attiecināmās izmaksas veido starpība starp abu ieguldījumu izmaksām, kas raksturo ar energoefektivitāti saistītās izmaksas”.* Tādējādi projektos daļai no investīcijām atbalsta apjoma noteikšanai būs jāaprēķina starpība starp hipotētisko ieguldījumu bez ES fondu atbalsta un to, kas plānots ar fondu atbalstu un ir energoefektīvāks, projekta attiecināmo izmaksu summā iekļaujot tikai starpību starp abiem ieguldījumiem.  Tomēr līdzšinējā 4.1.1. SAM īstenošanas gaitā (4.1.1. SAM 1. un 2.kārtā) attiecināmo izmaksu noteikšanā ir izmantots Komisijas regulas Nr. 651/2014 38. panta 3. punkta a) apakšpunkts, kurā teikts: *“/../ ja izmaksas saistībā ar energoefektivitātes ieguldījumiem var izdalīt no kopējām ieguldījumu izmaksām kā atsevišķu ieguldījumu, šīs ar energoefektivitāti saistītās izmaksas ir uzskatāmas par attiecināmajām izmaksām”,* par attiecināmām uzskatot pilnīgi visas ieguldījumu izmaksas. Tādējādi ES finansējuma apmērs ticis aprēķināts no visām projektos plānotā ieguldījuma izmaksām, nenodalot regulas b) apakšpunkta gadījumus.  Lai nodrošinātu Komisijas regulas Nr. 651/2014 38.punkta 3.punkta b) apakšpunktā noteiktās starpības metodes korektu aprēķinu, nepieciešams noteikt projektos plānotās, energoefektīvās iekārtas neenergoefektīvo analogu cenas. Alternatīvo iekārtu cena nosakāma divos veidos:  1) SAM 4.1.1. pirmās un otrās kārtas projektu ietvaros iegādātajām iekārtām pieejama atbildīgās iestādes izstrādāta analīze pa iekārtu grupām un tehniskajiem parametriem, nosakot references iekārtas cenu, kur vienīgā būtiskā iekārtu atšķirība ir energoefektivitātes līmenis. Analīzes dati izmantojami attiecināmo izmaksu aprēķinā;  2) ja analīzes rezultāti neatbilst konkrētā projekta specifikai, projektos plānotās iekārtas nav iekļautas analīzē vai iesniedzējam ir pieejama informācija par tirgūzemāku izmaksu iekārtām, iesniedzējs var sagatavot un projekta iesniegumam pievienot savu pamatojumu vai izpēti par projektā paredzētās iekārtas references iekārtu cenu un atbilstoši veikt attiecināmo izmaksu aprēķinu.  4.1.1. SAM trešās atlases kārtas projektu iesniedzēji pēc plānoto grozījumu spēkā stāšanās CFLA projektu iesniegumus, kas būs iesniegti līdz grozījumu spēkā stāšanās dienai, KPVIS atgriezīs statusā “Sagatavošanā”, tādējādi sniedzot iespēju projekta iesniedzējam rediģēt savu projekta iesniegumu atbilstoši precizētajiem MK noteikumiem Nr.506, t.sk. pārskatot attiecināmo izmaksu un KF atbalsta apmēra aprēķinu un sasniedzamos rādītājus.  MK noteikumos Nr.506 ar grozījumiem precizētas intensitātes, atbilstoši:  1) projektā plānotajām darbībām,  2) uzņēmuma lielumam (sīks (mikro), mazs, vidējs, liels),  nosakot, ka darbībām, kas tieši attiecināmas uz Komisijas regulas Nr. 651/2014 38. panta 3. punkta a) apakšpunktu, maksimālā atbalsta intensitāte ir 30% no darbības attiecināmajām izmaksām, bet darbībām, kas attiecināmas uz b) apakšpunktu intensitāte tiek diferencēta atkarībā no uzņēmuma lieluma un sastāda 45% no attiecināmajām izmaksām lielajiem uzņēmumiem, 55% vidējiem un 65% sīkajiem (mikro) un mazajiem uzņēmumiem.  Atbalsta aprēķina pamatprincipu 4.1.1. SAM projektos ietvertajām investīcijām, kuras atbilst Komisijas regulas Nr. 651/2014 38. panta 3. punkta a) apakšpunktam, raksturo turpmāk aprakstītais piemērs.  4.1.1. SAM ietvaros mazais uzņēmums veic energoefektivitātes paaugstināšanas pasākumus ražošanas ēkā – tiek remontēts ražotnes jumts, t.sk. tiek veikti jumta siltināšanas darbi. Atbilstoši Komisijas regulas Nr. 651/2014 38. panta 3. punkta a) apakšpunktam no kopējām jumta remontdarbu izmaksām var precīzi izdalīt tiešā veidā ar energoefektivitāti saistītās izmaksas, piemēram, jumta siltināšanai paredzētās vates un tās uzklāšanas izmaksas (13 000,00 euro), un šīs izdalītās izmaksas ir uzskatāmas par attiecināmajām izmaksām. Šīm attiecināmajām izmaksām piemērojamā Kohēzijas fonda atbalsta intensitāte ir 30 %:  1) 13 000,00 euro x 30 % = **3 900,00 euro** (Kohēzijas fonda atbalsta saņemšanai aprēķinātās attiecināmās izmaksas).  Atbalstu 4.1.1. SAM projektos ietvertajām investīcijām, kuras atbilst Komisijas regulas Nr. 651/2014) 38. panta 3. punkta b) apakšpunktam aprēķina pēc šāda pamatprincipa:   * vispirms tiek aprēķināts, kāda izmaksu summa no kopējām attiecināmajam izmaksām attiecas uz b) apakšpunktu; * tiek noteiktas references izmaksas (hipotētisks scenārijs, kad komersants bez ES fondu atbalsta būtu veicis neenergoefektīvāku ieguldījumu, vai arī hipotētisks nulles scenārijs, kad komersants bez Kohēzijas fonda atbalsta ieguldījumu neveiktu vispār), atbilstoši iepriekš minētajai alternatīvo iekārtu cenu noteikšanas metodei; * tiek aprēķināta starpība starp plānotajiem energoefektīvākiem ieguldījumiem (komersanta plānotais ieguldījums ar ES fondu atbalstu) un references izmaksām; * attiecināmās izmaksas veido konkrētā projekta īstenotāja – uzņēmuma – lielumam (mazs, vidējs vai liels) piemērotās atbalsta intensitātes aprēķins no minētās starpības starpības.   Aprēķinu raksturo šāds vidēja lieluma uzņēmuma (ar 55% atbalsta intensitāti) piemērs:   1. 482 620,00 ­– 192 604,70 = 290 015,30 euro (starpība starp energoefektīvāku projekta ieguldījumu izmaksām un references izmaksām = attiecināmās izmaksas); 2. 290 015,30 x 55% = **159 508,41 euro** (Komisijas regulas Nr. 651/2014) 38. panta 3. punkta b) apakšpunktam atbilstošo investīciju atbalsta apmērs).   Ņemot vērā, ka daļai projektu plānots attiecināmo izmaksu apjoma samazinājums, kas ietekmē to darbību attiecināmo izmaksu apjomu, kurām MK noteikumos Nr. 38 ir noteikts procentuāls ierobežojums, grozījumos precizēta:   1. 31. punkta redakcija, nosakot, ka tehniskās dokumentācijas sagatavošanas, autoruzraudzības un būvuzraudzības, kā arī projekta vadības personāla atlīdzības izmaksu kopsumma nepārsniedz 20 procentus no projekta kopējām attiecināmajām izmaksām; 2. 32. punkta redakcija, nosakot, ka energoefektīvas apgaismojuma uzstādīšanas izmaksas nepārsniedz 40% no projekta kopējām attiecināmām izmaksām.   Vienlaikus norādām, ka, piemērojot starpības aprēķina metodi un paaugstinot valsts atbalsta intensitāti, lai nepārkāptu atbalsta stimulējošas ietekmes nosacījumu, projektu iesniegumos, kas ir iesniegti un kuru īstenošana ir uzsākta, nevarēs palielināt kopējo atbalsta apjomu, par kādu atbalsta pretendents pieteicies atbalstam sākotnēji.  Kopumā 4.1.1. SAM 3.kārtas ietvaros iesniegti 12 projektu iesniegumi (dati uz 25.06.2020.), kuri pēc MK noteikumu Nr.506 grozījumu apstiprināšanas Kohēzijas politikas fondu vadības informācijas sistēmā (turpmāk - KPVIS) tiks atgriezti stadijā “Sagatavošanā” un projektu iesniedzējiem būs iespēja precizēt projektā plānoto attiecināmo izmaksu apjomu atbilstoši veiktajiem grozījumiem un faktiskajai situācijai, kā arī projekta iesniegumam pievienot pielikumu, kurā sniegta informācija par finansējuma saņēmēja veikto references iekārtas analīzi (ja attiecināms).  Grozījumus plānots veikt arī 4.1.1. SAM 1. un 2. kārtas saistošajos MK noteikumos, paredzot vienādu atbalsta intensitāti visās 4.1.1. SAM iesniegumu atlases kārtās, lai nodrošinātu vienotu pieeju un vienādus nosacījumus visu trīs kārtu projektu iesniedzējiem, nodrošinot vienlīdzības principa ievērošanas nosacījumu. Vienlaikus finansējuma saņēmējiem, kas projektu iesniegumus 3. kārtas ietvaros jau ir iesnieguši, tika dota iespēja piedalīties e-semināros, kuros tika sniegt informācija par plānotajām korekcijām atbalsta intensitātēs un atbildēts uz finansējuma saņēmēju uzdotajiem jautājumiem. Papildus Centrālās finanšu un līgumu aģentūras mājas lapā tika ievietoti informatīvie materiāli.  Lai nodrošinātu 4.1.1. SAM 3. kārtas finansējuma saņēmējus ar vienādiem nosacījumiem, finansējuma saņēmējiem dota iespēja projektu iesniegumus, kuri jau iesniegti, atvērt un precizēt projektā norādītās izmaksas.  ***Par projektu īstenošanas ilgumu un termiņu***  MK noteikumu Nr. 506 38. punkta esošā redakcija nosaka, ka projektā iekļautās aktivitātes īstenojamas 36 mēnešu laikā pēc tam, kad ar sadarbības iestādi ir noslēgts līgums par projekta īstenošanu, bet ne vēlāk kā līdz 2022. gada 31. decembrim. Sākotnēji projektu iesniegumu atlases kārtu bija paredzēts noslēgt un projektu izvērtēšanu sākt 2020. gada 9. aprīlī, bet ņemot vērā, ka atlases termiņš divas reizes tika pagarināts un atlase noslēgsies 2020. gada 1. oktobrī, projektu īstenošanai sākotnēji plānotais termiņš ir būtiski saīsinājies, tāpēc Ekonomikas ministrija kā par 4.1.1. SAM atbildīgā iestāde saskata nepieciešamību veikt grozījumus MK noteikumu Nr. 506 38. punktā un pagarināt atļauto projektu īstenošanas ilgumu. Ņemot vērā finansējuma saņēmēju sniegtās prognozes par projektu izpildes ilgumu 4.1.1. SAM 1. un 2. kārtā, secināts, ka atļauto projektu īstenošanas ilgumu nepieciešams pagarināt par vienu gadu, t.i., noteikt, ka projektu iesniegumos iekļautās aktivitātes īstenojamas 36 mēnešu laikā pēc tam, kad ar sadarbības iestādi ir noslēgti līgumi par projektu īstenošanu, bet ne ilgāk kā līdz 2023. gada 31. decembrim.  Sadarbības iestādē iesniegtajiem 12 projektu iesniegumiem pēc MK noteikumu Nr. 506 grozījumu apstiprināšanas, projektu iesniegumi KPVIS tiks atgriezti stadijā “Sagatavošanā” un projektu iesniedzējiem būs iespēja precizēt projektā plānoto īstenošanas termiņu atbilstoši veiktajiem grozījumiem un faktiskajai situācijai.  ***Par pēcuzraudzības pārskatu iesniegšanu un precizējumiem pārskatā.***  Šī brīža MK noteikumu Nr.506 redakcija paredz, ka finansējuma saņēmējs 5 gadus pēc projekta īstenošanas beigām ik gadu līdz 31. janvārim atbildīgajā iestādē iesniedz šo noteikumu 2. pielikumu “Pārskats par enerģijas patēriņu pēc energoefektivitātes pasākumu veikšanas ražošanas ēkā vai konkrētajā ražošanas procesā par 20\_\_\_\_. gadu” (turpmāk – pēcuzraudzības pārskats). Ņemot vērā, ka Kohēzijas politikas fondu vadības informācijas sistēmā (KPVIS) ir izstrādāta sadaļa pēcuzraudzības pārskatu iesniegšanai, tad grozījumi paredz noteikt, ka finansējuma saņēmējs pārskatu iesniedz sadarbības iestādē elektroniski KPVIS, kas vienlaikus atvieglos arī datu kontroli, apkopošanu un uzglabāšanu gan atbildīgajai, gan sadarbības iestādei.  Vienlaikus grozījumi paredz precizēt pēcuzraudzības pārskata 5. sadaļā “Kopsavilkums par projekta ietvaros sasniegtajiem iznākuma rādītājiem\*”, kur rādītājam “No atjaunojamajiem energoresursiem ražotā papildjauda\*\*” precizēta “\*\*” piezīme, norādot, ka *“Aizpilda, ja projekta ietvaros tika īstenota pāreja uz atjaunojamajiem energoresursiem vai uzstādīta papildjauda”*, kas atbilst faktiskajai rādītājā iekļaujamajai vērtībai.  ***Par nelikumīgi piešķirta valsts atbalsta atgūšanu***  Noteikumu projektā precizētas normas atkarībā no piemērojamā valsts atbalsta regulējuma. Ja tiek konstatēts Komisijas regulas Nr. 1407/2013 prasību pārkāpums, finansējuma saņēmējam ir pienākums atmaksāt valsts atbalsta sniedzējam visu projekta ietvaros saņemto *de minimis* atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. Savukārt, ja tiek konstatēts Regulas Nr.651/2014 prasību pārkāpums, finansējuma saņēmējam ir pienākums atmaksāt valsts atbalsta sniedzējam visu projekta ietvaros saņemto nelikumīgo valsts atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts rfinansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. |
| 1. Projekta izstrādē iesaistītās institūcijas un publikas personas kapitālsabiedrības | Ekonomikas ministrija |
| 1. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.1.1. pirmās atlases kārtas mērķa grupa ir sīkie (mikro), mazie, vidējie un lielie komersanti, kas veic saimniecisko darbību apstrādes rūpniecības nozarēs. |
| 2. | Tiesiskā regulējuma ietekme uz tautsaimniecību un administratīvo slogu | Nav identificēts administratīvā sloga palielinājums ne finansējuma saņēmējiem, ne Eiropas Savienības fondu vadībā iesaistītajām institūcijām. |
| 3. | Administratīvo izmaksu monetārs novērtējums | Sadarbības iestādes (CFLA) un atbildīgās iestādes (Ekonomikas ministrijas) ES fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |  |  |
| --- | --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | | |
| 1. | Saistītie tiesību aktu projekti | | Grozījumus plānots veikt arī 4.1.1. SAM 1. un 2. kārtas saistošajos MK noteikumos, lai nodrošinātu vienotu pieeju un vienādus nosacījumus visu trīs kārtu projektu iesniedzējiem.  Minētie noteikumu projekti Ministru kabinetā tiks virzīti vienlaicīgi. | |
| 2. | Atbildīgā institūcija | | Ekonomikas ministrija | |
| 3. | Cita informācija | | Nav | |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. | | Saistības pret Eiropas Savienību | | Noteikumu projekts atbilst šādiem Eiropas Savienības tiesību aktiem:   1. Komisijas 2014.gada 17.jūnija Regulu (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (ES Oficiālais Vēstnesis, 2014.gada 26.jūnijs, Nr.L 187/1) (turpmāk – Komisijas regula Nr. 651/2014); 2. Komisijas 2013.gada 18.decembra Regulu (ES) Nr.1407/2013 par Līguma par ES darbību 107.un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013); |
| 2. | | Citas starptautiskās saistības | | Noteikumu projekts šo jomu neskar. |
| 3. | | Cita informācija | | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:  1) Komisijas regula Nr.651/2014;  2) Komisijas regula Nr.1407/2013. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 38.panta 3.punkts | Noteikumu projekta 2.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 38.panta 3.punkta a) apakšpunkts | Noteikumu projekta 6.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 38.panta 3.punkta b) apakšpunkts | Noteikumu projekta 6.punkts | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce noteikumu projekta 9.punktā | *Ieviesta pilnībā* | *Neparedz stingrākas prasības* |
| Komisijas regula Nr.651/2014 | Vispārīga atsauce noteikumu projekta 10.punktā | *Ieviesta pilnībā* | *Neparedz stingrākas prasības* |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Programmas grozījumi tiks paziņoti Eiropas Komisijai, izmantojot SANI2 sistēmu. | |
| Cita informācija | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ekonomikas ministrijas un Ministru kabineta tīmekļa vietnē ir publicēta informāciju par Noteikumu projektu un tā virzību. |
| 2. | Sabiedrības līdzdalība projekta izstrādē | Noteikumu projekts ir publicēts Ekonomikas ministrijas tīmekļa vietnē:  <https://em.gov.lv/lv/par_ministriju/sabiedribas_lidzdaliba/diskusiju_dokumenti/>  Tāpat Noteikumu projekts ir publicēts Ministru kabineta tīmekļa vietnē:  <https://www.mk.gov.lv/content/ministru-kabineta-diskusiju-dokumenti>  Līdz ar to sabiedrībai ir dota iespēja informēt par iebildumiem un priekšlikumiem, ja tādi rodas. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija kā Atbildīgā iestāde, Centrālā finanšu un līgumu aģentūra kā Sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.  Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs J.Vitenbergs

Vīza:

Valsts sekretārs E.Valantis

Beļajeva; 67013107

Dace.Belajeva@em.gov.lv